Diari Oficial de la Generalitat Valenciana


Sumari del DOGV 4425, del 24-01-2003 (2003/659)

RESOLUCIÓ de 14 de gener de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es prorroguen les beques de formació de personal investigador de caràcter predoctoral, adjudicades en convocatòries anteriors.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/659


Data del document
:   14-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * assignació per estudis
    * suport econòmic
    * personal d'investigació

RESOLUCIÓ de 14 de gener de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es prorroguen les beques de formació de personal investigador de caràcter predoctoral, adjudicades en convocatòries anteriors. [2003/X659]
  
La Resolució de 3 de desembre de 2001, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral (DOGV núm. 4.143, de 07.12.01), en l'annex II establix les bases per a la resolució.
  
La base 16 de l'esmentat annex disposa que el subssecretari de l'Oficina de Ciència i Tecnologia resoldrà les renovacions anuals de les beques que estaran condicionades al compliment de tots els requisits exigits per la convocatòria, i especialment de les obligacions del becari en la realització del treball.
  
D'altra banda, la Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques i ajudes per a la formació de personal investigador de caràcter predoctoral per a l'exercici 2003, establix en la base 4.4 de l'annex II que, amb data 1 de gener de 2003, s'actualitzarà a les quanties assenyalades en dita base la dotació de les beques concedides en convocatòries anteriors i que es renoven per a l'exercici 2003.
  
Per tot això, una vegada comprovades les sol·licituds de renovació presentades i finalitzat el procés d'avaluació i, en virtut de la delegació d'atribucions del president de la Generalitat Valenciana que establix l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Prorrogar les beques per a la formació de personal investigador de caràcter predoctoral, adjudicades en convocatòries anteriors, a les persones beneficiàries que figuren en l'annex I de la present resolució.
  
Segon
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 2.464.000,00 euros a càrrec de l'aplicació pressupostària 44.75.67.679.73.8, línia de subvenció T4015000.
  
Tercer
  
Autoritzar la despesa i disposar del crèdit corresponent a les entitats beneficiàries que figuren en l'annex I, per un import total de 372.840,00 euros a càrrec de l'aplicació pressupostària 21.26.26.238.69.0, línia de subvenció T4015000.
  
Quart
  
El període de gaudiment de les beques que hagen estat objecte de renovació serà el que preveu l'annex I d'esta resolució.
  
Cinqué
  
La dotació mensual bruta serà de 1.000 euros, que es lliuraran a les persones beneficiàries per trimestres anticipats, sempre que siga possible.
  
La beca inclou una dotació addicional de 1.560 euros anuals, que es lliuraran a favor de les entitats on realitza el treball d'investigació el becari o becària, que figuren en l'annex I de la present resolució. L'esmentada dotació addicional, obligatòriament haurà de ser destinada a les despeses previstes en la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes complementàries davant la Subsecretaria de l'Oficina de Ciència i Tecnologia abans del 31 de gener de 2004. Així mateix, i en el cas de no haver estat gaudida pels becaris la totalitat de l'ajuda complementària, les entitats beneficiàries hauran de reintegrar l'import corresponent a la Subsecretaria de Política Pressupostària i Tresor de la Generalitat Valenciana, en el termini abans esmentat.
  
No podrà realitzar-se el pagament anticipat de les ajudes complementàries a les entitats a les quals els fóra preceptiu, segons la Llei d'Hisenda Pública de la Generalitat Valenciana, no hagueren constituït, d'acord amb la normativa vigent, un aval bancari per la quantia corresponent. En este cas les ajudes es lliuraran després de la correcta justificació de les mateixes davant la Subsecretaria de l'Oficina de Ciència i Tecnologia, que haurà de realitzar-se, en este cas, abans del dia 1 de desembre de 2003.
  
Sisé
  
El beneficiaris d'estes beques estan obligats al compliment de les bases de la Resolució de 3 de desembre, abans esmentada.
  
Seté
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició, o es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.